**Rámcová kúpna zmluva**

uzatvorená v súlade s ustanovením § 269 ods. 2 a § 409 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“)

medzi zmluvnými stranami:

**Predávajúci:**

Obchodné meno: **Hossa family, s.r.o.**

Sídlo: Priemyselná 4947, Poprad - Matejovce

IČO: 44 360 991

IČO DPH: SK 2022672861

Bank. spojenie: UniCredit Bank

IBAN: SK16 1111 0000 0010 7267 1027

Zastúpený: František Hossa - konateľ, Mgr. Mária Pokrivčáková- prokurista

Výpis z obchodného registra č. : Obchodný register OS Prešov, oddiel Sro, vložka: 20567/P

tel, fax: 052/ 4313101 Recepcia

(ďalej len „Predávajúci“)

a

**Kupujúci:**

Obchodné meno : Základná škola s materskou školou, Dvorníky 149

Sídlo : Dvorníky 149 92056 Dvorníky

IČO : 36080454

DIČ : 2021365632

IČO DPH:

Bankové spojenie:

Zastúpený:

Výpis z obchodného registra č.

Tel.:

e-mail:

(ďalej len „Kupujúci“)

1. **Úvodné ustanovenia**

1. Predmetná zmluva je rámcovou špecifikáciou dodacích, fakturačných, platobných, reklamačných a iných podmienok, za ktorých Predávajúci dodáva a predáva predmet zmluvy Kupujúcemu a Kupujúci preberá predmet zmluvy a je povinný zaplatiť zaň dohodnutú kúpnu cenu Predávajúcemu.

2. Ustanovenia tejto zmluvy sú súčasťou každej kúpnej zmluvy uzatvorenej medzi zmluvnými stranami, ktorej predmetom je dodávka tovaru uvedeného v článku III. tejto zmluvy a zmluvné strany sa pri plnení kúpnej zmluvy zaväzujú dodržiavať všetky ustanovenia tejto zmluvy.

1. **Uzatváranie jednotlivých kúpnych zmlúv**

1. Kúpne zmluvy sa budú uzatvárať formou telefonickej, osobnej, písomnej, faxovej alebo mailovej objednávky a potvrdenia objednávky Predávajúcim. Predávajúci potvrdí prijatie objednávky pri jej prijatí alebo inak oznámi potvrdenie prijatia objednávky ihneď, najneskôr do 24 hodín od jej odoslania zo strany Kupujúceho. V rovnakom termíne oznámi Kupujúcemu nemožnosť plnenia, resp. krátenie objednávky.

V prípade, že Predávajúci v lehote do 24 hodín od odoslania objednávky zo strany Kupujúceho nepotvrdí prijatie objednávky ani neoznámi prípadnú nemožnosť plnenia resp. krátenie objednávky, zmluvné strany sa dohodli, že objednávka je potvrdená dňom jej doručenia Predávajúcemu. Objednávku tovaru musí Kupujúci uskutočniť najneskôr deň vopred a to do 14:00 hod.

2. Objednávka musí obsahovať najmä označenie Kupujúceho a Predávajúceho, označenie druhu tovaru a množstva tovaru, deň a miesto dodania tovaru.

3. Kúpna zmluva na konkrétny tovar je uzatvorená potvrdením objednávky Kupujúceho uskutočnenej v súlade s touto zmluvou. Na základe uzatvorenej kúpnej zmluvy sa Predávajúci zaväzuje dodať Kupujúcemu tovar špecifikovaný v objednávke Kupujúceho, previesť na kupujúceho vlastnícke právo k nemu a Kupujúci sa zaväzuje zaplatiť kúpnu cenu vo výške a za podmienok uvedených v tejto zmluve.

1. **Predmet kúpy**

1. Predmetom tejto zmluvy je suchý, chladený a mrazený potravinový tovar z Produktového katalógu Predávajúceho (ďalej len „tovar“) s obsahom, ktorého sa Kupujúci oboznámil.

2. Kupujúci v jednotlivých objednávkach bližšie špecifikuje druh a množstvo tovaru z Produktového katalógu Predávajúceho.

1. **Kúpna cena a jej splatnosť**

1. Kúpna cena na predmet kúpy podľa článku III. tejto zmluvy vychádza z aktuálneho cenníka Predávajúceho platného v deň uskutočnenia objednávky, ak nie je v tejto zmluve ustanovené alebo zmluvnými stranami dohodnuté inak.

2. Kúpna cena je vrátane nákladov na prepravu tovaru do miesta dodania podľa dopravných dispozícií Kupujúceho - fco rampa Kupujúceho s povinnosťou vyložiť tovar na náklady Predávajúceho s použitím prepravnej techniky Predávajúceho (ak sa zmluvné strany nedohodnú inak).

3. Predávajúci vystaví Kupujúcemu na každú samostatne potvrdenú objednávku účtovný daňový doklad – faktúru, ktorá slúži zároveň ako dodací list. Faktúra je doručená Kupujúcemu spoločne s dodaným tovarom, prípadne v nasledujúcich 3 dňoch. Lehota splatnosti vystavenej faktúry je 20-dni odo dňa doručenia faktúry.

4. Kúpnu cenu je Kupujúci povinný zaplatiť Predávajúcemu v  lehote splatnosti vystavenej faktúry. V prípade neuhradenia kúpnej ceny v dohodnutej lehote splatnosti vzniká Predávajúcemu nárok na úroky z omeškania voči Kupujúcemu vo výške 0,05% z dlžnej sumy za každý deň omeškania a nárok na paušálnu náhradu nákladov spojených s uplatnením pohľadávky vo výške 10,- € a to bez potreby osobitného upozornenia. V prípade, ak bude Kupujúci s úhradou kúpnej ceny viac ako 5 dní po lehote splatnosti, má Predávajúci právo na zmluvnú pokutu vo výške 5% z dlžnej sumy.

5. V prípade dodania tovaru na faktúru, nesmie dlh voči predávajúcemu presiahnuť čiastku 3000,- € aj keď by celá čiastka bola v dobe splatnosti. Prekročiť výšku dlhu 3000,- € môže kupujúci len v prípade, že sa s predávajúcim dohodnú na inej výške úverového rámca. Ak však takúto dohodu neuzatvoria a kupujúci prekročí úverový rámec automaticky pri ďalšej dodávke bude vystavený doklad na hotovostnú platbu.

6. Zmluvné strany sa dohodli, že po dobu, po ktorú je kupujúci v omeškaní s platením kúpnej ceny, je predávajúci oprávnený pozastaviť kupujúcemu ďalšie dodávky tovaru na faktúru, tovar bude kupujúcemu dodávaný na hotovostnú platbu.

# 

# **Miesto a čas dodania tovaru**

1. Predávajúci na vlastné náklady dodá tovar Kupujúcemu do miesta dodanie podľa objednávky Kupujúceho. Predávajúci zabezpečuje dodávku tovaru Kupujúcemu v pracovných dňoch v čase od 6:30 hod. do 15:00 hod., ak sa zmluvné strany nedohodnú inak. Spolu s tovarom odovzdá Kupujúcemu doklady, ktoré sa na tovar vzťahujú a faktúru, ktorá slúži zároveň ako  dodací list.

2. Vlastnícke právo k dodanému tovaru prechádza na Kupujúceho úplným zaplatením kúpnej ceny.

3. Predávajúci je povinný dodať tovar v termíne dohodnutom s Kupujúcim pri objednaní tovaru. V prípade nemožnosti plnenia v dohodnutom termíne je povinný včas dohodnúť s Kupujúcim náhradný termín dodania tovaru. Kupujúci má právo uskutočnenú objednávku zrušiť, ak sa na náhradnom termíne s Predávajúcim nedohodne.

1. **Vady tovaru**

1. Predávajúci sa zaväzuje dodávať Kupujúcemu iba tovar, ktorý zodpovedá platným normám akosti a balenia, je označený v zmysle všeobecne záväzných právnych predpisov a osobitných predpisov týkajúcich sa podmienok výroby, dovozu, predaja a označovania. Predávajúci sa zaväzuje kupujúcemu dodať tovar, za predpokladu dodržania predpísaných dopravných a skladovacích podmienok, so záručnou dobou minimálne 70% celkovej doby spotreby tovaru.

2. Predávajúci vyhlasuje, že ním dodávané tovary nie sú zaťažené právom tretej osoby.

3. Kvalitatívne vady oznámi Kupujúci Predávajúcemu v rámci záručnej doby bezodkladne po ich zistení. Kvantitatívne vady, ktoré môžu byť podľa svojej povahy zistené okamžite pri preberaní tovaru, kontrolou na mieste dodania, oznámi Kupujúci ihneď pri ich zistení. Skryté kvantitatívne vady, ktoré môžu byť zistené po otvorení obalových jednotiek budú oznámené Predávajúcemu ihneď po ich zistení. Predávajúci je povinný do 5 pracovných dní odo dňa obdržania písomnej reklamácie oznámiť Kupujúcemu svoje stanovisko o spôsobe vyriešenia reklamácie, pokiaľ sa zmluvné strany nedohodnú písomne inak.

4. Nároky z vád tovaru, ktoré mohol Kupujúci zistiť pri prehliadke tovaru pri jeho preberaní zanikajú, ak si ich Kupujúci neuplatní u Predávajúceho pri preberaní tovaru. Nároky z vád, ktoré Kupujúci nemohol zistiť pri preberaní tovaru zanikajú, ak ich Kupujúci písomne neuplatní u Predávajúceho najneskôr do 2 dní po ich zistení.

1. **Doba platnosti**

1. Zmluvné strany sa dohodli, že zmluva nadobúda platnosť a účinnosť dňom jej podpísania oboma zmluvnými stranami. Zmluva sa uzatvára na dobu:

- určitú od- do-

- neurčitú

Kupujúci je oprávnený predmetnú zmluvu zverejniť na web portále.

2. Zmluvné strany môžu zmluvný vzťah ukončiť dohodou alebo výpoveďou. Zmluvu môže vypovedať ktorákoľvek zo zmluvných strán v jednomesačnej výpovednej lehote, ktorá sa počíta od prvého dňa kalendárneho mesiaca nasledujúceho po doručení výpovede druhej zmluvnej strane.

1. **Záverečné ustanovenia**

1. Táto zmluva je podpísaná v dvoch vyhotoveniach, z ktorých každá zmluvná strana obdrží jedno. Zmluva sa povinne zverejňuje v súlade so zákonom č. 546/2010 Z.z., ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony. Zmluvné strany súhlasia so zverejnením tejto zmluvy v plnom rozsahu i zverejnením podpisov podľa platných predpisov. Predmetná zmluva ruší a nahrádza predchádzajúce zmluvné dohody.

2. Táto zmluva sa uzatvára, riadi a posudzuje v súlade s právnym poriadkom Slovenskej republiky. Bude sa spravovať ustanoveniami Obchodného zákonníka a Občianskeho zákonníka. Vzťahy, ktoré vzniknú pri realizácii tejto zmluvy medzi zmluvnými stranami a zmluva ich neupravuje sa budú riadiť ustanoveniami vyššie uvedených všeobecne záväzných právnych predpisov.

3. Akékoľvek zmeny a doplnky  predmetnej zmluvy a jej príloh musia byť urobené v písomnej forme.

4. Táto zmluva ruší a nahrádza všetky predchádzajúce zmluvné dohody.

5. Zmluvné strany vyhlasujú, že si text tejto zmluvy riasne prečítali, jej obsahu porozumeli, s obsahom tejto zmluvy súhlasia, táto zmluva vyjadruje ich slobodnú vôľu a nebola uzatvorená v tiesni ani za nápadne nevýhodných podmienok. Na znak súhlasu s jej obsahom ju vlastnoručne podpísali.

V Poprade - Matejovciach dňa ................. V ..............................., dňa.......................

............................................................. .........................................................

Predávajúci Kupujúci

Súhlas so zasielaním elektronickej faktúry

Spoločnosti Hossa family, s.r.o., Priemyselná 4947, 058 01 Poprad, IČO: 44360991,

IČ DPH: SK2022672861

v zmysle § 71 ods. 1 písmeno b) zákona č. 222/2004 Z. z. o dani z pridanej hodnoty

* názov organizácie Základná škola s materskou školou, Dvorníky 149
* kontaktná osoba Trnková
* sídlo Dvorníky 149 92056 Dvorníky
* telefón +421337331132
* kontaktný e-mail jedalen.dvorniky@gmail.com
* DIČ/IČ DPH 2021365632
* IČO 36080454
* Emailová adresa jedalen.dvorniky@gmail.com
* na zasielanie

elektronických faktúr

(ďalej len „objednávateľ“)

**Podmienky zasielania elektronických faktúr spoločnosťou Hossa family, s r.o.**

1. Objednávateľ týmto v zmysle § 71 ods. 1 písm. b) zákona č. 222/2004 Z. z. o dani z pridanej hodnoty udeľuje spoločnosti Hossa family, s.r.o., súhlas na to, aby mu za dodané služby, alebo tovar vystavovala faktúru v elektronickej forme (ďalej len elektronická faktúra).
2. Elektronická faktúra je v zmysle § 71 ods. 1 písm. b) zákona č. 222/2004 Z. z. o dani z pridanej hodnoty daňovým dokladom.
3. Hossa family, s.r.o. sa zaväzuje elektronickú faktúru doručovať objednávateľovi prostredníctvom elektronickej pošty, a to na jeho emailovú adresu, ktorú poskytol v tomto súhlase.
4. Objednávateľ je povinný neodkladne informovať spoločnosť Hossa family, s.r.o. o akýchkoľvek zmenách, ktoré by mohli mať vplyv na doručovanie elektronických faktúr podľa týchto podmienok, najmä o zmene emailovej adresy.
5. Odvolať tento súhlas môže objednávateľ písomným oznámením.
6. Objednávateľ vyhlasuje, že má výlučný prístup k emailovej adrese uvedenej v súhlase. Hossa family, s.r.o., nezodpovedá za škody vzniknuté v dôsledku úniku údajov z poštovej schránky priradenej k emailovej adrese objednávateľa alebo v dôsledku úniku údajov z internetovej aplikácie objednávateľa.
7. Hossa family, s.r.o. nezodpovedá za poškodenie údajov alebo neúplné údaje v prípade, že poškodenie, alebo neúplnosť údajov boli spôsobené poruchou na komunikačnej trase pri doručovaní elektronickej faktúry prostredníctvom siete internet. Hossa family, s.r.o. nezodpovedá za škody vzniknuté z dôvodu nekvalitného pripojenia objednávateľa do siete internet, z dôvodu porúch vzniknutých na komunikačnej trase k objednávateľovi, alebo v dôsledku akejkoľvek inej nemožnosti objednávateľa nadviazať príslušné spojenie alebo prístup k internetu.
8. V prípade nedoručenia elektronickej faktúry sa objednávateľ zaväzuje informovať spoločnosť Hossa family, s.r.o. o tejto skutočnosti.
9. Tieto podmienky tvoria neoddeliteľnú súčasť súhlasu.

Dátum: Meno/funkcia/podpis